Predkladacia správa

Informácia z 12. zasadnutia Bezpečnostnej rady SR, konaného 26. októbra 2005 bola  vypracovaná v súlade s ustanovením § 4 ods. 1 písm. f) zákona č. 110/2004 Z. z. o fungovaní Bezpečnostnej rady SR v čase mieru, v zmysle ktorého predseda Bezpečnostnej rady SR informuje vládu SR o priebehu zasadnutia Bezpečnostnej rady SR a predkladá vláde SR uznesenia Bezpečnostnej rady SR.

Informácia z 12. zasadnutia Bezpečnostnej  rady SR,  konaného dňa 26. októbra 2005 obsahuje stručný priebeh rokovania a záver Bezpečnostnej rady SR k prerokovanému materiálu.
	
	Navrhnutý program zasadnutia bol schválený bez zmeny.

Bezpečnostná rada SR na svojom 12. zasadnutí prerokovala jeden materiál, ktorý bol následne predložený na rokovanie vlády SR.

K informácii zo zasadnutia sa predkladá uznesenie prijaté Bezpečnostnou radou SR.

	Vzhľadom k tomu, že predkladaný materiál má informatívny charakter, nebolo k nemu vykonané medzirezortné pripomienkové konanie.